Аԥсны жәларбжьаратәи афорум "ИнтерВолга-2021" иалахәын
© Sputnik / Алексей ФилипповГорода России. Нижний Новгород
© Sputnik / Алексей Филиппов/
Цәыббра 15-16 рзы Аладатәи Новгород имҩаԥысуаз жәларбжьаратәи афорум "ИнтерВолга-2021" далахәын Аԥсны ахаҭарнак.
АҞӘА, цәыббра 16 – Sputnik, Бадраҟ Аҩӡба. Аԥсны жәларбжьаратәи афорум "ИнтерВолга-2021" иалахәын ҳәа Sputnik иазеиҭеиҳәеит Приволжтәи Афедералтә округаҿы ареспублика ахаҭарнак Владимир Литвинчук.
"Афорум традицик аҳасаб ала Волга наҟ-ааҟтәи аганқәа рықалақьқәа рҿы имҩаԥысуеит. Сынтәа асимволтә цаԥха Самара иарҭеит. Афорум аартраан алахәылацәа ирыдныҳәалеит Адәныҟатәи аусқәа рминистр Сергеи Лавров, Россотрудничество анапхгаҩы Евгени Примаков", – иҳәеит иара.
"ИнтерВолга-2021" амҩаԥгара иахықәкуп Приволжтәи арегиони аҳәаанырцә тәылақәеи реинырра.
"Афорум аҿы Аԥсны ахьӡала сықәгылеит. Ажәалагала ҟасҵеит аратәи аҵаҩцәа, аспортсменцәа апансионат "Пицунда" рыԥсы ршьаразы. Азхьаԥшра аҭахоит адәыӷба Аладатәи Новгород – Адлер Аҟәанӡа инеиуа аҟаҵара", - иҳәеит Владимир Литвинчук.
Афорум аҿы данықәгылоз Аԥсны ахаҭарнак иҳәеит астудентцәа аиҿыбаара рыбжьазар бзиоуп ҳәа.
"2008 шықәса аахыс Аԥсныҟа инеихьеит Урыстәыла аҵараиурҭақәа 11 рыстудентцәа, имҩаԥган абри аамҭала астуденттә конгрессқәа жәба. Арҭ атемақәа асекциаҿы ирылацәажәан. Аобласти афедералтә еилазаарақәеи адгылара ишақәшаҳаҭу рҳәеит абри аус аҿы", - иҳәеит иара.
Афорум "ИнтерВолга-2021" иалахәуп 160-ҩык Аԥсны, Австриа, Египет, Индиа, Китаи, Мальта, Молдавиа, Франциа, Еквадор, Иапониа уҳәа атәылақәа рҟынтә.